विश्रामपुर (पलामू) :- विश्रामपुर नगर परिषद की अध्यक्षा हलीमा बीबी ने कहा कि उपाध्यक्ष व कुछ पार्षदों द्वारा लगाया गया आरोप सरासर बेबुनियाद है.एक साजिश के तहत नगर परिषद को बदनाम करने की चाल चली जा रही है.मेरे पति के बढ़ते राजनीतिक कद को देखते हुये कुछ लोग घबरा गये है.उनकी प्रतिष्ठा को धूमिल करने के लिये मनगढंत कहानी लोगो को सुनाया जा रहा है.लेकिन जनता सब समझ रही है.आनेवाले दिनों में सच सामने आ जायेगा.हलीमा बीबी आज विश्रामपुर में आयोजित प्रेसवार्ता में अपना पक्ष रख रही थी.उन्होंने कहा कि उपाध्यक्ष व कुछ पार्षद खुद अनियमितता व भ्रष्टाचार में लिप्त है.जब उनपर लगे आरोपो की जांच शुरू हुई तो घबरा कर ये लोग अनरगल बयानबाजी कर रहे है.लेकिन इससे हम घबराने वाले नही है.अध्यक्ष प्रतिनिधि नईमुद्दीन अंसारी ने कहा कि कुछ पार्षदो ने प्रधानमंत्री शहरी आवास योजना में अवैध बसूली की है.वार्ड 11 के पार्षद मजमुद्दीन अंसारी ने तो अपने दो कुँवारे बेटों के नाम पर गलत तरीके से आवास लिया है.उन्होंने कार्यालय को भी गलत जानकारी व झूठा दस्तावेज दिया है.जो कानूनी स्तर पर गलत तो है ही बल्कि समाजिक स्तर पर भी शर्मसार करने वाली है.उन्होंने कहा कि जब सच सामने आने लगा और कार्रवाई का डर सताने लगा तब ये लोग झूठा आरोप लगाने पर उतारू हो गये है.लेकिन सच को सामने लाकर रहूंगा.चाहे इसके लिये मुझे कोई भी कीमत क्यो नही चुकानी पड़े.